КОНСОЛИДИРАН МЕЖДИНЕН ДОКЛАД ЗА ДЕЙНОСТТА 
НА “ОРГАХИМ “ АД - РУСЕ към 31 декември 2009 г.

/съгласно изискванията на чл. 100о, ал. 4, т.2 от ЗППЦК и чл. 33, ал. 1 от Наредба N 2 от 17.09.2003 за проспектите при публично предлагане и допускане до търговия на регулиран пазар на ценни книжа и за разкриването на информация от публичните дружества и другите емитенти на ценни книжа/
Оргахим АД е най-големият производител в България на бои, лакове, лепила и смоли, и единственият производител на фталов анхидрид. Дружеството притежава 12 търговски марки, в това число “Фасаген”, “Алутин”, “Балкид”, “Рувипласт”, “Винакол”, “Хамелекон”, “Protecta”, “Mefisto”, “Леко”, “Благо”, “Интерин” и “Еманел”.

Основните пазари на продукцията са България, Турция, Гърция, Румъния, Египет, страни от Централна Европа, Близкия Изток и бившите Съветски републики.

Оргахим държи значителна част от вътрешния пазар на бои и лакове.  Тъй като пазарът на бои, лакове и лепила е изключително конкурентен и предпочитанията на потребителите са променливи, гъвкавостта на компанията по отношение на навременното реагиране на промените е от решаващо значение за запазването и разширяването на съществуващия пазарен дял.  Тези продукти се продават предимно въз основа на ниска цена или високо качество, но от голямо значение са и създадения имидж и търговска марка, и развитата дистрибуторска мрежа.

 Дружеството използва възможността за оборотно финансиране от търговските банки, като е първокласен клиент за обслужващите го банки.

Важни фактори са  ограничения размер на просрочените и лошите вземания на дружеството, както и постигнатите договорености за разсрочени плащания към доставчици.
Дружества, участващи в консолидирания отчет на Оргахим:

1. “Оргахим – Поликолор” ЕООД в Украйна, с адрес: гр. Чернивци, район Първи май, ул. Пчилки 5., с предмет на дейност: производство, търговия с химически продукти и други услуги. Оргахим АД е едноличен собственик на капитала на “Оргахим – Поликолор” ЕООД, Украйна. Размер на капитала – 109 000 лв. (в процес на ликвидация)
2.   ДЕКО КАСА ЕООД в Белград, Сърбия, с адрес: Белград, Земун, ул. Цар Душан 207, с предмет на дейност: производство, търговия с химически продукти и други услуги. Оргахим АД е едноличен собственик на капитала на ДЕКО КАСА ЕООД, Белград. Размер на капитала – 1 000 лв. (в процес на ликвидация)
3. ДЕКО КАСА ЕООД в Тбилиси, Грузия, с адрес: гр. Тбилиси, ул. Джикия 5, с предмет на дейност: производство, търговия с химически продукти и други услуги. Оргахим АД е едноличен собственик на капитала на ДЕКО КАСА ЕООД, Грузия. Размер на капитала -172 лв.

4. “ДЕКО ПРОФЕШЪНЪЛ СЪРВИСИЗ’ ЕООД, Русе. Дружеството е със седалище гр. Русе, и адрес на управление: бул. Трети март 21, и с предмет на дейност: строителство, търговия и всякаква друга, незабранена от закон. Едноличен собственик на капитала е Оргахим АД. Размер на капитала – 1 000 000 лв. 

5. ДУНАВ ТРАНС ЕООД, Русе. Дружеството е със седалище гр. Русе, и адрес на управление: бул. Трети март 21, и с предмет на дейност транспорт, спедиция и всяка друга, незабранена със закон. Едноличен собственик на капитала е Оргахим АД. Размер на капитала -  280 000 лв. 
Консолидираните резултати на дружеството за четвъртото тримесечие на 2009 година са представени  в Отчета за приходи и разходи и Баланса на дружеството. Консолидираните приходи от продажби на готова продукция и суровини са 106 583 хил. лв. Консолидираният нетен резултат е загуба в размер на 324 хил. лв.
Продажбите на компанията основно могат да се разграничат в две направления: продажби на готови продукти и продажби на суровини и полуфабрикати за химическата индустрия.

Основни пазари за суровините и полуфабрикатите са Турция, Румъния, Египет, страни от Близкия Изток и Централна Европа. В тези страни Оргахим е изградил  пазарни позиции на утвърден български производител.  

Цените на продаваните суровини и материали са изключително чувствителни на международните борсови котировки, като разликата суровина - краен продукт е много динамична.

Приходите от готови продукти са предимно от местен пазар. 

Ценовата политика, предприета от дружеството в началото на 2009 год. стимулира търговците с атрактивната си премиална схема, като успява да запази интересите на дребния търговец. Определянето на цените на изделията е в пряка зависимост от пазара и неговите покупателни възможности.
Консолидираните резултати за четвъртото  тримесечие на 2009 година са представени  в Отчета за приходи и разходи и Баланса на дружеството.
Важни събития, настъпили към 31.12.2009г.
Управителният съвет смята, че от съществено значение за дружеството е решението на извънредното общо събрание на акционерите от 23.02.2009г. за сключване на договор с Поликолор АД за 2009 г. за предоставяне на услуги и взаимна продажба на стоки от производствената листа на двете дружества. Сключването на този договор ще позволи извършването на регулярни доставки между двете фирми без да се нарушава ритъма на производство и спазването на чл. 114, ал. 1 от ЗППЦК. По силата на сключения договор Oргахим АД ще произвежда в завода си в гр. Русе продукти за Поликолор АД, посредством избрани суровини и междинни материали, включително опаковки, които ще бъдат осигурени от Оргахим АД при цени и условия, предварително одобрени от Поликолор АД. Поликолор АД ще предоставя на Оргахим АД писмена месечна прогноза за количеството продукти, разделени на отделни групи продукти. Продажната цена на продуктите ще бъде с гарантирана надценка от 5 % върху цеховата себестойност на продуктите. Договорът се сключва за срок от една година и може да бъде продължаван с решение на общото събрание на акционерите на дружеството.

Направени са промени в УС на дружеството: Бойко Пенев Шойлеков е освободен от УС и на негово място е избран Благомир Петров Йорданов.

През м. юли Оргахим АД учреди еднолично дружество с ограничена отговорност „Дунав Транс” ЕООД. Капиталът на дружеството е 100 % сонственост на Оргахим. „Дунав Транс” ЕООД е с предмет на дейност транспорт, спедиция и всяка друга, незабранена със закон.

На 20.07. 2009 беше закрито дъщерното дружество в Италия - Балена ЕООД.

Информация за сключените сделки със свързани лица по чл. 33, ал.3 от Нредба N 2/17.09.2007 за проспектите при публично предлагане и допускане до търговия на регулиран пазар на ценни книжа и за разкриването на информация от публичните дружества и другите емитенти на ценни книжа.
Оргахим АД предоставя редовно информация за извършени по рамков договор сделки съгласно чл. 114, ал.1 ЗППЦК продажби към Поликолор АД, Букурещ. Към 31.12.2009г. са изпратени следните писма до КФН, БФБ и обществеността чрез електронните системи съответно E-register, Еxtri и X3News:
	Първо тримесечие
	Второ тримесечие

	Е 375-И-007/28.01.2009

Е 375-И-009/06.02.2009

Е 375-И-010/12.02.2009

Е 375-И-012/23.02.2009

Е 375-И-014/27.02.2009

Е 375-И-016/10.03.2009

Е 375-И-018/16.03.2009

Е 375-И-021/24.03.2009

Е 375-И-023/31.03.2009


	Е 375-И-024/07.04.2009

Е 375-И-025/16.04.2009

Е 375-И-026/28.04.2009

Е 375-И-029/11.05.2009

Е 375-И-030/19.05.2009

Е 375-И-031/27.05.2009

Е 375-И-035/08.06.2009

Е 375-И-036/18.06.2009

Е 375-И-037/23.06.2009

	Трето тримесечие
	Четвърто тримесечие

	Е 375-И-040/09.07.2009

Е 375-И-041/22.07.2009

Е 375-И-043/04.08.2009

Е 375-И-044/13.08.2009

Е 375-И-047/27.08.2009

Е 375-И-048/04.09.2009

Е 375-И-049/10.09.2009

Е 375-И-051/18.09.2009

Е 375-И-052/28.09.2009
	Е 375-И-053/05.10.2009
Е 375-И-054/21.10.2009
Е 375-И-056/30.10.2009
Е 375-И-057/12.11.2009
Е 375-И-058/23.11.2009
Е 375-И-059/01.12.2009
Е 375-И-061/18.12.2009


Целите на "Оргахим" са значително повишаване на производствения капацитет, запазване на основните производства на дружеството и свързаните с тях работни места, както и очакваме значително увеличаване на приходите от експортна дейност  с над 15 млн/евро годишно; пускане на пазара на нови продукти; оптимизация на разходите за материали. 

На 11.11.2009 г. Оргахим АД сключи окончателен договор с Мапей България ЕООД за продажба на недвижим имот, намиращ се в Русе, източна промишлена зона, бул. „България”, състоящ се от терен с площ от 15 478 кв.м., заедно с построените в него 5 сгради и технологично оборудване, свързано с производството на сухи смеси на обща цена в размер на 3 550 000 евро без ДДС, състояща се от eвро 2 266 960 (словом: два милиона двеста шестдесет и шест хиляди и деветстотин и шестдесет евро) за терена и сградите, и евро 1 283 040 (словом: един милион двеста осемдесет и три хиляди и четиридесет евро) за технологичното оборудване.
В резултат на световната икономическа криза различни индустрии и сектори в българската икономика започнаха в края на 2008г. и началото на 2009 да отбелязват спад, включително строителство, сделки с недвижими имоти, т.н. което поражда значителна несигурност и рискове за тяхното развитие в обозримо бъдеще.

Дружеството не може надеждно да оцени други събития или риск, които да окажат значително влияние върху финансовото състояние или резултатите от дейността му.


Дружеството пусна на пазара следните нови продукти: 
1. Разредител Виолин – смес от органични разтворители и вода. Предназначение: За разреждане на спиртни байцове Виолин с цел получаване на по-светли тонове.
2. Грунд полиуретанов УР-02-1. Употреба – индустриален продукт за антикорозионна защита на добре почистени и обезмаслени стоманени повърхности, експлоатирани в закрити помещения или на открито.

3. Грунд BG 3100 Protect. Употреба - за антикорозионна защита на стоманени повърхности, експлоатирани на открито и закрито.

4. Защитен лак за цветни метали. Еднокомпонентен лак на база акрилатна смола. Използва се като защитно покритие за цветни метали, предимно бронз и месинг.
5. Деко Профешънъл водоразредима боя за хоризонтална пътна маркировка, бяла. Употреба – за хоризонтална пътна маркировка на пътища, магистрали, писти на летища, паркинги, игрища с асфалтови и бетонни повърхности. Подходяща за маркиране на републиканската пътна мрежа.
6. Епоксиден водоразредим антикорозионен грунд Компонент А. Предназначение – антикорозионна защита на повърхности от черни и цветни метали, подложени на тежки атмосферни влияния или в агресивна промишлена среда.
7. Алкиден грунд за стоманени повърхности. Употреба - за временна антикорозионна защита на стоманени повърхности след нулева обработка (бластиране). Подходящ за експлоатация в промишлена среда.
8. Полиуретанов лак УР – 14. Двукомпонентен полиуретанов лак. Употреба- за специални финишни покрития за авторепаратурни цели; като финишен лак за дървени повърхности на закрито.
9. Полиуретанов изравняващ лак. Двукомпонентен полиуретанов лак. Употреба – изравняващ лак за авторепаратурни и дървени повърхности.
10. DEKO A 8501. Строителен грунд водоразредим. Употреба - за импрегниране на вароциментови мазилки, варопясъчни мазилки, бетон, газобетон, преди вътрешно боядисване.
11. MAESTRO BLUE. Вододисперсионна боя с акрилатен съполимер във водна фаза. Предназначение – за вътрешно боядисване на стени и тавани.
12. ЛЕКО декоративна мазилка Д15 – мазилка с драскана структура на база водни дисперсии от акрил-стирен кополимери, пигменти, добавки и пълнители. Употреба - за получаване на декоративни покрития върху варо-циментови замазки, шпакловки от строителни лепила за топлоизолационни плоскости и други строителни смеси на циментова основа
13. ЛЕКО декоративна мазилка В20 – мазилка с влачена структура на база водни дисперсии от акрил-стирен кополимери, пигменти, добавки и пълнители. Употреба - за получаване на декоративни покрития върху варо-циментови замазки, шпакловки от строителни лепила за топлоизолационни плоскости и други строителни смеси на циментова основа;
14. ЛЕКО боя за влажни помещения – вододисперсионна матова боя с акрилатен съполимер във водна фаза. Употребява се вътрешно боядисване на стени и тавани във влажни помещения, болници, детски градини, домове за стари хора и др.
Търговия с акциите на дружеството през четвъртото тримесечие

През четвъртото тримесечие на 2009г. е осъществена търговия с 119 748 акции на компанията при максимална стойност от 98 лв, минимална стойност от 81 лв. а средната стойност на акция е била 89,56  лв. Общия брой сделки сключени за периода са 295, с общ оборот от 10 829 498 лв. Движението на акциите на дружеството за последните три месеца може да се види на интернет страницата на дружеството: http://www.orgachim.bg/pdf/3month.pdf 

Акциите на дружеството са регистрирани за търговия на Българска фондова борса - София, на официален пазар, Сегмент В. Дружеството ни е включено при изчисляване на индексите SOFIX, BG 40 и BGTR 30 на Българска Фондова Борса, което е показателно за доверието на инвеститорите. 

Оргахим АД е включено и в новия регионален индекс на Dow Jones Stoxx Eastern Europe Total Market Index, който включва 513 компании от Източна Европа /16 публични компании от България/ и покрива приблизително 95% от free-float пазарната капитализация на публичните компании от 18 страни в региона.

По- важни PR събития към 31 декември  2009 год.:
Оргахим АД получи награда за отговорен бизнес. Годишните награди за отговорен бизнес на БФБЛ са оценка за постиженията на компаниите в корпоративната социална отговорност.За шеста поредна година Българският форум на бизнес лидерите връчи награди за постижения в областта на корпоративната социална отговорност. Церемонията се проведе на 22 януари в Резиденция Бояна. Оргахим АД бе отличена в категория „Инвеститор в знание” за съвместния си проект със Старозагоския затвор „Нов шанс за достоен живот, лична и професионална реализация”. 
Същността на програмата е осигуряване на професионално обучение и създаване на условия за трудова заетост на освободените от места за лишаване от свобода лица. Целта е намаляване на безработицата и промяна на обществените нагласи и стереотипи към тях. Чрез получаване на добра теоретична подготовка, практически умения и компетентности за изпълнение на строителни дейности на лишените от свобода се дава шанс за интеграция в живота след изтърпяване на присъдите. 
В проекта участват служители на фирмата, като презентатори и демонстратори на продуктовата гама DЕКО Professional. Програмата включва множество дейности като представяне на съвременните технологии в строителството и начините за тяхното приложение. Помага за формирането на психическа нагласа и практическа готовност за водене на законосъобразен начин на живот след излежаване на присъдите. 


Оргахим стартира проект по преквалификация по ОП „Развитие на човешките ресурси” Наименованието на проекта е : “Придобиване на нови професионални квалификации от заетите лица – подобряване на производителността на труда и просперитета на фирмата”.Водеща организация е Оргахим АД, а партньори са обучаващите организации – Рулан ООД и Автошкола Пантелеев ЕООД. Проектът стартира от 01.02.2009г и трябва да приключи до 31.03.2010г. Брой на обучаваните лица – 122. Целите на проекта са да се повиши качеството на човешкия ресурс, като се осигури обучение на заети лица, желаещи да придобият нова професионална квалификация. Обща стойност на проекта – 39 338 лв, като размера на исканата безвъзмездна помощ в в размер на 70% - 27360 лв.
Оргахим АД е с лицензиран център за професионално обучение:  

Националната агенция за професионално образование и обучение /НАПОО /лицензира ЦЕНТЪР ЗА ПРОФЕСИОНАЛНО ОБУЧЕНИЕ към ОРГАХИМ АД. Центърът е лицензиран с решение на Управителния съвет на НАПОО с протокол № 01/08.01.2009 година за извършване и удостоверяване на професионално обучение с придобиване степен на професионална квалификация по различни професии и специалности.

През месец август Оргахим АД спонсорира лятното турне на Веселин Маринов във Варна, Несебър, Бургас и Созопол.
Оргахим се включи в проведения на 27 септември 2009г в Русе детски празник под надслов “За да сме здрави”. Организатори на събитието са Детска занималня „Артини”, Превантивно-информационен център към община Русе и Фондация „Децата на Русе”. 
В различни състезания се включиха повече от 250 деца от първи до четвърти клас. Един от конкурсите, обявен от Оргахим беше на тема "Моите цветни мечти", даващ възможност децата свободно да изразят детските си фантазии, превръщайки ги в цветни картини. Радостни и с грейнали лица над 120 деца активно използваха множеството цветни бои Spirit Creative Effect и превърнаха паната в прекрасни картини, отразяващи техния чист детски свят. За всички имаше осигурени необходимите материали за рисуване и подаръци, а за най-добрите малки художници - интересни награди, предоставени от "Оргахим" АД.

Изп. Директор:

                   




 /Акиле Бардели/

